kardosdrur/scandi-wiki huggingface dataset:
Luis Cipriano

Luis Cipriano (født 25. september 1964 i Castelo Branco, Portugal) er en portugisisk komponist, dirigent og lærer.

Cipriano studerede komposition på Eugenio de Castro School i Coimbra. Han har skrevet 3 symfonier, orkesterværker, symfoniske digtninge, kammermusik, korværker, messer, etc. Cipriano har instrueret flere forskellig orkestre og kor i byen Castelo Branco, og han har dirigeret mange forskellige symfoniorkestre i Europa, og har vundet priser for mange af sine kompositioner. Han er i dag dirigent for Orquestra Clássica da Beira Interior, og underviser koret Misto da Beira Interior.

Udvalgte værker 

 Symfoni nr. 1 "Belmonte" (1998-1999) - for orkester og kor
 Symfoni nr. 2 "Pedro Álvares Cabral" (1999-2000) - for orkester og kor
 Symfoni nr. 3 "Pilgrimsrejse" (2013-2014) - for orkester og kor
 "Monsanto" (2017) - (Symfonisk digtning)- for orkester

Eksterne henvisninger 
 om Luis Cipriano

Komponister fra Portugal
Dirigenter
Lærere
Kryvyj Rih rajon

Kryvyj Rih rajon (, ) er en af 7 rajoner i Dnipropetrovsk oblast i Ukraine, hvor Kryvyj Rih rajon er beliggende mod sydvest.

Ved Ukraines administrative reform i juli 2020 blev Kryvyj Rih rajon udvidet med andre nærtliggende rajoner, sådan at Kryvyj Rih rajon nu har et befolkningstal på 772.300
, hvilket gør rajonen til den befolkningsmæssigt næststørste i Dnipropetrovsk oblast, efter Dnipro rajon.

Navnet Kryvyj Rih kan oversættes til "krumt horn" eller "krumt næs". Byen Kryvyj Rih blev grundlagt af Zaporogkosakkerne i 1700-tallet, og er i dag den syvende-største by i Ukraine.

Referencer 

Dnipropetrovsk oblast
Rajoner i Ukraine
Arthur Nielsen (flertydig)

Arthur Nielsen kan henvise til:

 Arthur Nielsen (maler) − dansk maler, 1883-1946
 Arthur Frank Villy Nielsen − dansk fodboldspiller, 1908-1987
 Arthur Nielsen (1914-1945) − dansk premierløjtnant og modstandsmand, 1914-1945

Se også 
 Artur Nielsen − dansk atlet, 1895-1988
Charles Møller

Charles Møller (født 2. september 1962) er professor i Enterprise Systems og Process Innovation ved Center for Industrial Production (CIP), Institut for Materialer og Produktion, Aalborg Universitet. Han forsker i sammenspillet mellem operation og informationssystemer i industri, hvor perspektiverne inkluderer teknologi, processer og management.

Uddannelse og karriere 
Charles Møller har en kandidat i elektroteknologi fra Danmarks Tekniske Universitet (DTU) (1988) og en Ph.d. i industriteknik fra Aalborg Universitet (1995).

Siden 1992 har han været direktør og ejer af iMediator.  Fra 2005 til 2006 var han ”Professor in-residence” ved San Francisco State University. Han blev professor ved Aalborg Universitet i 2007 og var fra 2011 til 2016 leder af Center for Industrial Production. På nuværende tidspunkt er han engageret i the Danish manufacturing platform: Manufacturing Academy of Denmark (MADE), hvor han primært forker i digitale forsyningskæder, Smart Factories og Value Chain Execution and Optimization. Desuden er han medforsker i det regionale program (EU) Innovation Factory North, der har til formål at gøre danske SME’s smartere.

I 2009 modtog Charles Møller prisen CONFENIS Award: CONFENIS Best Paper.

Publikationer 
Charles Møller har udgivet mere end 250 publikationer og har udgivelser i tidsskrifter som Enterprise Information Systems, Computers in Industry, Journal of Big Data, International Journal of Information Management, Business Process Management Journal, Information Systems Frontier, Journal of Enterprise Information Management, Communications of the Association for Information Systems, Production Planning and Control.

Referencer 

Professorer fra Aalborg Universitet
Ansatte ved Aalborg Universitet
Alumni fra Danmarks Tekniske Universitet
Limone Piemonte

Limone Piemonte er en italiensk by (og kommune) i regionen Piemonte i Italien med omkring  indbyggere.

Referencer

Eksterne henvisninger 

Byer i Piemonte
Cuneo (provins)
Limone

Limone kan have flere betydninger:

 Limone Piemonte, en italiensk by (og kommune) i regionen Piemonte i Italien.
 Limone sul Garda, en by og en kommune i provinsen Brescia i Lombardiet i det nordlige Italien.
European Crystallographic Association

European Crystallographic Association (ECA) er en uafhængig videnskabelig organisation, der repræsenterer både nationale krystallografiske foreninger i Europa og individuelle medlemmer. ECA blev grundlagt i 1997 og havde i maj 2021 35 nationale medlemmer, samt flere hundrede individuelle medlemmer. ECA er en af de regionale medlemsorganisationer i International Union of Crystallography (IUCr). De andre uafhængige regionale medlemsorganisationer af IUCr er American Crystallographic Association, Asian Crystallographic Association og Latin American Crystallographic Association. Foreningen er registreret efter hollandsk lov i Nijmegen.

ECA's mission er at fremme krystallografi i alle dens aspekter, herunder det beslægtede område for ikke-krystallinsk faststof, samt at udvide det europæiske samarbejde inden for krystallografi. Disse mål realiseres gennem støtte til krystallografiske konferencer, workshops og skoler både i Europa og Afrika.

Historie 
ECA blev grundlagt på det 17. europæiske krystallografiske møde (ECM) i Lissabon i 1997 og er efterfølgeren til European Crystallographic Committee (ECC), der har eksisteret siden 1972 og organiseret tidligere ECM'er. ECA's tidlige historie indtil ECM 25 i Istanbul er blevet offentliggjort af C. Lecomte. Den nyere historie blev opsummeret på ECM 28 i Warwick/England i 2013.

Organisation 
ECA's styrende organer er Rådet og Eksekutivkomitéen. Rådet udarbejder alle ECA's politikker, og hvert nationalt medlem er repræsenteret af et rådsmedlem. De individuelle medlemmer vælger et rådsmedlem for hver 100 medlemmer. Eksekutivkomitéen er ansvarlig for den daglige drift mellem rådsmøderne.

Specialinteressegrupper (SIG'er) og generelle interessegrupper (GIG'er) er en platform for videnskabsfolk, der deler samme videnskabelige interesser. Både SIG'er og GIG'er bidrager aktivt til det videnskabelige program for de europæiske krystallografiske møder.

Priser 
ECA uddeler Max Perutz-prisen for særlige præstationer inden for et hvilket som helst krystallografisk område. Sammen med European Neutron Scattering Association (ENSA) uddeler ECA Erwin Felix Lewy Bertaut-prisen til en ung videnskabsmand som anerkendelse af bemærkelsesværdige bidrag til undersøgelse af stof ved hjælp af krystallografiske eller neutronsprednings-metoder.

Referencer

Eksterne links 
 ecanews.org

Videnskabelige og historiske institutioner
Krystallografi
Etableret i 1997
Mensurfægtning

Mensur (lat.:mål) i fægtning betegner den opmålte afstand mellem de fægtende ved dueller; det alm. navn på tysk for studenterduel.

Fægtning
Kvinder (flertydig)

Kvinder er flertal af kvinde og kan herudover henvise til:

 Kvinder (film) – en dansk stumfilm fra 1914
 Kvinder (roman) – den danske titel på Charles Bukowskis roman Women fra 1978
 Kvinder (tidsskrift) – et dansk tidsskrift
Kistat Lund

Kîstat Lund (født 11. oktober 1944 i Ammassivik og døde 8. januar 2017 i Qaqortoq) var en grønlandske kunstner.

Liv 
Kîstat Lund var født uden for ægteskab og datter af Birtha Johanne Lund Poulsen (1919-?). Hendes bedstefar Louis Lund (1889-?) war den yngste bror til digter og maler Henrik Lund (1875-1948). Hendes bedstemor var Marie Kathrine Elisabeth Julia Johannesen (1893-?). Den 18. Januar 1978 giftede Kîstat Lund sig i byen Narsaq med den danske lærer Frank Vraa (*1952). Han var søn af tømrer Christian Laursen Nyskov Vraa og fru Eleonora Kirstine Christensen. Kîstat Lund og Frank Vraa fik børnene Aka Lund (*1968) og Milan Vraa (*1979).

Kîstats Lunds mor arbejdede i Qaqortoq og derfor tilbragte hun mange år af hendes barndom hos sine bedsteforældre i Ammassivik. Hun fik fortalt mange sydgrønlandske myter fra hendes bedstemor og andre ældre, som senere fungerede som inspirationskilde. Hun tegnede meget i hendes barndom og ville senere gerne være arkitekt. Da hun var 12 år gammel flyttede hun til sin mor i Qaqortoq. Hun blev i 1963 færdig med folkeskolen i Nuuk og flyttede derefter til Danmark, hvor gik i skole i Viborg før hun fortsatte på gymnasiet i 1966. Hun blev i 1970 færdig med at uddanne sig til lærer fra lærerseminaret i Hjørring. Herefter begyndte hun at arbejde som lærer i Grønland og arbejde fra 1975 i Narsaq. Fra 1986 til 1987 videreuddannede hun sig fra danmarks lærerhøjskole og blev ved siden af undervist af Karin Nathorst Westfeldt.

Kîstat Lund udstillede først gang sin kunst i 1974. Sidenhen havde hun solo og gruppeudstillinger i hele Skandinavien, Nordamerika, Tyskland og Japan. Hun arbejdede med grafik, Oliemaling, akvarel, pastel, papirsnit, relief og gobeliner. Hun nævnte amerikaneren Georgia O'Keeffe som inspirationskilde. Hovedsageligt malede hun forsimplede, men udtryksstærke landskabsbilleder. senere fremstillede hun også abstrakte billeder. Hendes værker hænger i talrige offentlige bygninger i Grønland. Herudover skabte hun værker til for eksempel Thulebasen og regeringsbygningen, designede frimærker og illustrerede bøger.

Kîstat Lund blev blandt anden tilegnet den grønlandske kulturpris i 1989. i 1997 blev hun benådet med ridderkorset af Dannebrogordenen. Hun var herudover medlem af flere grønlandske kulturelle foregninger og udvalg.. Kîstat Lund døde i begyndelsen af 2017 i en alder af 72 år i sygehuset i Qaqortoq.

Udvalgte værker 

 1977: Bjergmassiv (Oliekridt)
 1982: Grønlandsk fodbold (Metalrelief)
 1984: Elv mellem klipper
 1985: Zwei Triptychons (Oliemaleri)
 1986: Den giftsyge ravn, Den første flyver, Ørnen og hvalen, Om manden, der skaffede et forspand af ræve (papirsnit)
 1986: Bjerge (triptykon)
 1986: Hvordan tågen bliver til
 1987: Bjergkæde med sne
 1988: Edderfugl og Måger (collage)
 1988/89: Sagnet om nordlyset (trærelief)
 1988/89: Havets Rigdom (træskulptur)
 1989: Forår (gobelin)
 1989: Illerfissalik, Fåreholderstedet (triptykon)
 1992: Fjeldvægge

Kilder

Eksterne henvisninger 

Kunstnere fra Grønland
Karl Palle Bjørnholt Christiansen

Karl Palle Bjørnholt Christensen (født 21. november 1916 i Sejs, død 9. juni 1992 smst.), kendt som Palle, var en dansk modstandsmand under anden verdenskrig. Sammen med fætter Hans Krarup Hansen, Niels Krarup Hansen og Ulrik Krarup Hansen, var han en af de første danske modstandsfolk og medlem af en sabotagegruppe. I perioden fra august 1943 til maj 1945 blev der udført sabotageaktioner på jernbanenettet i Silkeborg og omegn ikke mindre end 70 gange, hvoraf de 66 sabotageaktioner blev udført i 1945.

Han var søn af Rasmus T. Christensen og Elise Bjørnholt, f. Jensen.

Referencer 

Modstandsfolk fra Danmark
Jernbanesabotage
Massa

Massa er en italiensk by (og kommune) i regionen Toscana i Italien, med omkring  indbyggere.

Referencer

Eksterne henvisninger 

Byer i Toscana
Massa-Carrara (provins)
Alessandria

Alessandria er en by beliggende i den nord-italienske region Piemonte. Den er hovedstad for provinsen af samme navn. Alessandria har  indbyggere.

Referencer

Eksterne henvisninger 

Byer i Piemonte
Alessandria (provins)
Asti (by)

Asti er en by beliggende i den nord-italienske region Piemonte. Den er hovedstad for provinsen af samme navn. Asti har  indbyggere.

Referencer

Eksterne henvisninger 

Byer i Piemonte
Asti (provins)
Imperia

Imperia kan have flere betydninger:

 Imperia (band), et metalband
 Imperia (bilmærke), en belgisk bilfabrikant
 Imperia (by), en by beliggende i den nord-italienske region Liguria.
 Imperia (provins), en provins i Italien
Imperia (by)

Imperia  er en by beliggende i den nord-italienske region Liguria. Den er hovedstad for provinsen af samme navn. Imperia har  indbyggere.

Referencer

Eksterne henvisninger 

Byer i Liguria
Imperia (provins)
Achelous (flod)

Achelous (,  Akhelôios), også Acheloos, er en flod i det vestlige Grækenland. Den er 220 km lang. Det dannede grænsen mellem antikkens regioner Acarnania og Aetolia. Den løber ud i Det Joniske Hav . I gamle tider blev dets ånd æret som flodguden Achelous.

Herodot, sammenlignede den endda med Nilen idet han henviste Acheloos-flodens kyststransformerende kraft, i denne henseende:

 'Der er også andre floder, som, selvom de ikke er så store som Nilen, har haft betydelige resultater. Især (selvom jeg kunne nævne andre), er der Achelous, der strømmer gennem Acarnania i havet og allerede har gjort halvdelen af Echinades-øerne til fastland. ' (2.10, trans. Waterfield)

Det siges tidligere at været kaldt Thoas, Axenus og Thestius

Flodens løb 
Floden Achelous begynder i omkring 2.000 meters højde på den østlige skråning af Lakmos-bjerget i Pindus- området nær landsbyen Anthousa i den vestligste del af præfekturet Trikala . En af dens første bifloder er Aspropotamos, hvilket betyder den hvide flod.

Floden flyder generelt sydpå og udgør en del af grænsen mellem de regionale enheder i Arta og Trikala, som også er grænsen mellem Epirus og Thessalien. Længere nedstrøms danner den grænsen mellem Arta og Karditsa og yderligere Aetolien-Acarnanien og Evrytania. Floden løber ind i Kremasta-reservoiret, som også får vand fra floderne Agrafiotis og Megdovas.

Ved udløbet fra Kremasta-reservoiret løbere floden mod sydvest ind i Aetolien-Acarnanien og ud i Kastraki- reservoiret vest for Panaitoliko-området. 10 til 15 kilometer nedstrøms fra denne sø, strømmer den ind i Stratos-reservoiret. Længere nedstrøms løber den gennem lavlandet vest for Agrinio. Den løber endelig ud i Det Joniske Hav 29 km vest for Missolonghi.

Dæmninger 
Der er fem dæmninger over floden. Fra opstrøms til nedstrøms er der Mesochora-dæmningen, som blev færdigbygget i 2001. Nedenfor er Sykia-dæmningen. Længere nede er Kremasta (1965), Kastraki (1969) og Stratos-dæmningen (1989).

Kilder og henvisninger 

 Acheloos Ancient Greece Iconography på Beazley Archive ( Oxford University )

 Økoguider om Achelous
 TV2 Travel Channel på Achelous
 Aspropotamos-floden
 Acheloos (græsk) på vourgarelinet.gr
 Evritania (græsk) på evrytan.gr
 Acheloos: Transformations - Transformations (på græsk) (ICOMOS) Europæiske dage for kulturarv 2000

 I va<ndet i Achelos 10-6-2001 (græsk) - Trikalasport.gr

Floder i Grækenland
Vandløb i Europa
Et stykke perlesnor

Et stykke perlesnor er et dansk eventyr af H.C. Andersen, der blev offentliggjort første gang i december 1856 i Folkekalender for Danmark 1857. I 1859 blev det udgivet i Nye Eventyr og Historier, første række, tredje samling og i 1870 i Eventyr og Historier, tredje bind.

Eventyret er i to dele. Den første del handler om seks steder langs med Vestbanen, der var åbnet mellem København og Roskilde og forlænget til Korsør i 1856. På det tidspunkt var det endnu den eneste jernbane i det egentlige Danmark. Den anden del er en bedstemors minder om en rejse med hestevogn fra Odense til København i 1815.

Handling 
Det første af stederne, perlerne, i den første del er Bakkehuset på Frederiksberg, hvor Kamma og Knud Lyne Rahbek i sin tid havde samlet dygtige åndens folk. Her skulle der nu være et idiotens hjem (psykiatrisk hospital). Det andet sted er Roskilde, hvor det ikke gælder domkirken med kongegravene men derimod komponisten C.E.F. Weyses beskedne grav på Gråbrødre Kirkegård. Det tredje sted er Sigersted ved Ringsted, hvor sagnet om Hagbard og Signe mindes. Det fjerde sted er Sorø, hvor akademiet med sin lærdom og digtning ligger skønt ved sø og skov. Det femte sted er Slagelse, hvor en trækors endnu minder om Hellig Anders' hjemfart fra Jerusalem. Det sjette og sidste sted er Korsør, hvor digteren Jens Baggesen mindes med et par citater fra hans værker. En krans af skovmærker sendes som en hilsen med bølgen til Kiel, hvor han blev begravet.

I den anden del fortæller en bedstemor sit barnebarn om, hvordan hun over 40 år før som 21-årig tog på rejse fra Odense til København med sine forældre. Først gik det i godt vejr til Nyborg, men sejladsen videre til Korsør tog 22 timer på grund af tåge og modvind. Næste dag gik det ad en dårlig vej videre til Slagelse og Sorø, hvor de besøgte Krebsehuset hos madam Plambek. Derefter var de sammen med studenten Emil, og bedstemor mindes med glæde udflugterne med ham. Næste dag gik det videre til Roskilde med yderligere besøg og overnatning. Derefter kom de til København, hvor Emil også kom. Tre uger efter tog han med dem tilbage til Korsør, hvor han og bedstemor blev forlovede. Siden blev han præst ved Assens, og de blev gift og fik børn. En ny tur til København blev det trods snak om det ikke til. Men til gengæld glæder hun sig over, at jernbanen nu gør det let for hendes kære at komme til hende. Og når hun og siden de kommer i himmelen og mindes, vil hun der som nu kunne sige "Fra København til Korsør, ja, det er rigtignok et stykke perlesnor!"

Noter 

Eventyr af H.C. Andersen
Stevo Pendarovski

Stevo Pendarovski (makedonsk: Стево Пендаровски; født 3. april 1963) er en makedonsk politiker, der siden 2019 har fungeret som Nordmakedoniens præsident.

Tidlige liv 
Stevo Pendarovski blev født den 3. april 1963 i Skopje. Hans familie stammer fra Galičnik.

Kilder 

Politikere fra Nordmakedonien
Personer fra Skopje
Henrik Højlund

Henrik Højlund (født 2. februar 1960) er en dansk teolog, debattør og forfatter. Han er præst i Aarhus Bykirke og var i oktober 2020 præst i en række TV-gudstjenester for DR.

Bibliografi

Bøger 

 Hjælp til bøn (1982) 
 Prædikerens håndbog (2001) 
 Vær lystig i Kristus - Forkyndelse der frigør (2006) 
 Gammel vin på nye sække (2006) 
 Klosteret og kærligheden (2009) 
 Gentagelsen er det daglige brød (2009) 
 Mærk Gud (2014) 
 De overbeviste - samtaler om tro - Carsten Andersen som medforfatter (2015) 
 Opstand om opstandelsen - 10 bidrag til debatten - Jørgen Sejergaard som medforfatter (2016) 
 Jeg tror, du er her (2019) 
 Som et lille barn - prædikener over Luthers Lille Katekismus Sune Skarsholm som medforfatter (2019)

Essays 

 Opgør i et vadested: et essay om halve opgør blandt danske toneangivende (1992) 
 Strøtanker fra en uerfaren præst (1998) 
 Stikord (2003)

Referencer 

Personer i Kraks Blå Bog
Dnipro rajon

Dnipro rajon (, ) er en af 7 rajoner i Dnipropetrovsk oblast i Ukraine, hvor Dnipro rajon er beliggende centralt med grænser til Novomoskovsk rajon mod nordøst, Synelnykove rajon mod øst, Zaporizjzja oblast og Nikopol rajon mod syd, Kryvyj Rih rajon og Kamjanske rajon mod vest, og Poltava oblast mod nord.

Før 2020 var Ukraines fjerdestørste by Dnipro med dens status som "by af regional betydning" ikke en del af den tidligere Dnipro rajon, selvom rajonens forvaltningssæde dengang som nu befandt sig i Dnipro.
Ved Ukraines administrative reform i juli 2020
løftedes Dnipro og territorier fra tre yderligere rajoner ind i den nye Dnipro rajon, der nu har et befolkningstal på 1.179.300 

Byen Dnipro har skiftet navn flere gange. Indtil 1796 hed den Jekaterinoslav (), fra 1796 til 1802 var navnet Novorossijsk, hvorefter det igen blev Jekaterinoslav. I 1926 blev navnet ændret til Dnepropetrovsk, og det holdt til 2016, hvor byen kom til at hedde Dnipro.

Dnipro ligger ved floden Dnepr, der løber tværs gennem Dnipro rajon. Fra Dnipro og forbi grænsen til Zaporizjzja oblast og næsten ned til byen Zaporizjzja var der tidligere nogle strømfald, der gjorde sejlads på Dnepr meget vanskelig, hvilket væringerne omkring år 1000 også måtte sande, idet de sandsynligvis måtte trække deres skibe ind på land for at komme forbi disse strømfald. Man ser det omtalte stykke af floden Dnepr på det gamle kort til venstre. Kortet bærer titlen "Dnepr Strømfaldene" skrevet med gamle russiske bogstaver, og hvert strømfald er markeret med de russiske bogstaver "ПОР.". I bunden af kortet står der Aleksandrovsk (), som byen Zaporizjzja tidligere benævntes.

Imidlertid betød etableringen af Dnepr-vandkraftværket med opdæmningen i 1932, at flodens vandstand steg, og Dneprreservoiret opstod. Dermed blev strømfaldene oversvømmet, og besejling af Dnepr blev mulig også på dette stykke.

Referencer 

Dnipropetrovsk oblast
Rajoner i Ukraine
Barletta

Barletta er en af de største byer i den sydlige del af Italien med  indbyggere.

Referencer

Eksterne henvisninger 

Byer i Apulien
Barletta-Andria-Trani (provins)
Trani

Trani er en af de største byer i den sydlige del af Italien med  indbyggere.

Referencer

Eksterne henvisninger 

Byer i Apulien
Barletta-Andria-Trani (provins)
Catanzaro

Catanzaro er en af de største byer i den sydlige del af Italien med  indbyggere.

Referencer

Eksterne henvisninger 

Byer i Calabrien
Catanzaro (provins)
Crotone

Crotone er en af de største byer i den sydlige del af Italien med  indbyggere.

Referencer

Eksterne henvisninger 

Byer i Calabrien
Vibo Valentia

Vibo Valentia er en af de største byer i den sydlige del af Italien med  indbyggere.

Referencer

Eksterne henvisninger 

Byer i Calabrien
Anne-Lise Løvstrøm

Anne-Lise Karen Løvstrøm (*3. marts 1960 i Uummannaq) er en grønlandsk kunster og lærer.

Liv 
Anne-Lise Løvstrøm er datter af tømrer Thomas Daniel Angîna Kingutikak Løvstrøm og fru Andrea Louise Kathrine Maren Fleischer. Hun giftede sig med den danske lærer Lars Kehlet Hansen (*1954) den 29 juni 1985. Lars Kehlet Hansen var søn af skoleinspektør, Mogens Hansen (1920-1988) og sygeplejerske Lilli Kehlet Sejersen (*1932).

Anne-Lise Løvstrøm gik på folkeskolen i Aasiaat. Hun afsluttede læreruddannelsen på det grønlandske lærerseminar i Nuuk. Løvstrøm tog ingen kunstnerisk uddannelse og er autodidakt. Hun udstillede for første gang sin kunst i 1979 og hendes værker er  blevet udstillet i Grønland, Danmark og Sverige. Den danske kunstner Asger Jorn blev hendes forbillede i begyndelsen af 1980'erne. Hun modtog i 1985 Malene Lunds Mindelegat. Hun behandler i sine værker primært grønlandske masker og dyreverdenen. Hendes kunst er abstraheret , men viser dog stadig tydeligt naturen som inspirationskilde. Hun arbejder med grafik, akvarel, olie, fedtsten, skulptur, collage, pastel og illustrationer.

Udvalgte værker 

 Trækfugle (Linoleumdmosaik, 1984)
 Dekoration til Grønlands Landsret og byretten i Nuuk (1986–88)
 De fire årstider I, II, III, IV (1987)
 Dekoration af Kantinen i regeringsbygningen (1989)
 Dekoration af menighedens mødelokale i Uummannaq (1991/92)
 Sneharer (1992)
 Dekoration af kantinen i Grønlandsbanken (1992)

Kilder 

Kunstnere fra Grønland
Bjørnholt Skov

Bjørnholt Skov er en godt 66 hektar stor skov, beliggende kun ca. 1 km øst for Nordskoven mellem Sejs og Hårup, på begge sider af Borgedalsvej, og er en del af Silkeborgskovene.  Bjørnholt Skov blev overtaget af Silkeborg Statsskovdistrikt fra det daværende Fredningsplanudvalg i 1976. Mellem Nordskoven og Bjørnholt ligger de fredede lyngbakker Sindbjerg og Stoubjerg. Bjørnholt Skovligger  i et ”Område af særlig landskabelig interesse”  og er levested for rødlistede (truede og næsten truede) arter; Okkergul pletvinge (sommerfugle), smal blomsterbuk (insekter) som er kritisk truet og vokshatte-arter; gulfodet-, tyndbladet-, sortdugget- og stinkende vokshat og er hovedsagelig granskov. De §3-beskyttede naturarealer i Bjørnholt Skov skal naturligvis drives, så de bevares som sådanne. Der findes følgende særlige anlæg for friluftslivet: Pistol-skydebane og træningsbane for gravhunde. I nordenden af skoven ligger et overdrev, og langs vejen er der rester af gammel stævningsskov. I bakkerne er der rester af tidligere råstofgrave, hvor der er gravet grus, men i begyndelsen af 1900-tallet blev der udvundet brunkul.

Kilder

Eksterne henvisninger 
 Bente Rytter:  Hårupskoven

Skove i Region Midtjylland
Silkeborg Kommunes geografi